Zoobotanique's Profiel - Afrikaans Webwerf - Slimkop - Vrae + Antwoorde = Kennis!
Lees bietjie oor my: Ek is 'n student op die NWU-Puk en het 'n absolute passie vir wat ek swot. My hoofvakke is plantkunde en geografie (dierkunde is 'n ekstra vak) maar ek het ook al geologie, chemie, wetenskapsleer en akademiese geletterdheid gehad as vakke (toerisme in die eerstejaar maar ek konnie veel daaruit put nie toe los ek dit). Daar is niks wat ek so geniet soos om vir mense antwoorde te gee nie - daarom het hierdie webtuiste my nou 'hooked'! Ek wil graag in ekologiese remediëring spesialiseer, maar as dit nie werk nie sal ek my nagraadse onderwys sertifikaat doen en 'n onderwyser/dosent word. Ek geniet muurbal tussendeur als en ook om saam met 'like-minded' vriende te kuier. Ek is in my element in die buitelug - as ek kans kry vat ek die pad die veld in.
Totale Punte: 12
Vrae Gevra: 0
Wat behels dit om n sekuriteits program op te laai na jou rekenaar
Gevra deur: Dirkie in Rekenaars & Internet - 2528 dae gelede
Hang af wat bedoel word met "sekuriteitsprogram". Ek neem aan jy praat van 'n anti-virus program. Mens installeer so 'n program soos enige ander program - dis net die program se funksie wat verskil. Dit skandeer die rekenaar se sagteware op 'n gereelde basis om te kyk of die nog veilig is (virus-vry en geen ander foute teenwoordig nie). Sekere anti-virus sagteware is verniet, maar dan skandeer dit meestal net en verwyder nie enige probleme wat opgespoor word nie. Ander sagteware (wat goedkoop verkrygbaar is) elimineer alle foute en virusse wat dit opspoor. Voorbeeld hiervan is Norton Antivirus, Kaspersky, Trend-Micro, AVG, BitDefender ensovoorts.
Geantwoord 2528 dae gelede | Lees opmerkings (1)
Wat is rekenaar sekuriteit
Gevra deur: dahlan in Voorskool - 2528 dae gelede
Dit behels al die maatreëls wat die gebruiker van 'n rekenaar kan tref om dit te beskerm teen virusse, 'hackers' (kuberkrakers) en enige iets anders wat jou inligting op jou rekenaar bedreig of selfs die 'operating system' kan beskadig. Van hierdie maatreëls sluit in die skep van wagwoorde, installering van anti-virus sagteware, etiese rekenaar gebruik (moenie na vreemde webtuistes toe gaan nie ens.), e-pos inkripsie ensovoorts.
as ek groenvye konfyt kook, vrommel party vye op. Hoekom?
Gevra deur: rienke in Besigheid & Finansies - 2530 dae gelede
Hier is die tegniese antwoord: Die selmembrane van plante is aangepas om temperature tussen -10 en 50 grade Celsius te oorleef (dit verskil natuurlik van plant tot plant, maar niks minder of niks meer as dit nie). Wanneer die vye aan temperature hoër as hul toleransie blootgestel word, breek die bindings tussen spesiale proteiene wat die vorm van die selmembraan moet handhaaf. Die kort antwoord: Die stoof is OF te warm, OF dit word te vinnig gekook. Probeer om die vye geleidelik bloot te stel aan hitte (begin eers by 3 en verander oor 15 minute na 4 toe en gaan so aan).
Liggaamsbou van die mier en verskillende werkers
Gevra deur: Ian Marais in Dierkunde - 2586 dae gelede
Morfologie van 'n mier: Kop, toraks, abdomen. Een paar voelers, saamgestelde oë, osikels (vir hoor), drie paar pote. Spirakula en tragea op abdomen (vir respirasie). Monddele: Labrum, maksillas, mandibels en mond. Enigste verskilel is werkers het kleiner abdomens maar groter monddele as die koningin (enigste dominante wyfie in kolonie).
is monumentale 'n samestelling, afleiding of samestellende afleiding?
Gevra deur: Esta Saayman in Woorde & Woordspeling - 2599 dae gelede
Dit is 'n AFLEIDING van die stamwoord 'monument'.
Wat is 'n indringer boom? En hoeveel is daar in die Wes-Kaap?
Gevra deur: Ekke in Plantkunde - 2614 dae gelede
'n Indringer boom is 'n boom wat nie natuurlik in 'n gebied voorkom nie en deur mense daar geplant is (meestal omdat dit mooi lyk in tuine of omdat die mens sy hout kan gebruik vir iets). Indringer bome is nie aangepas by die omgewing waarin hulle voorkom nie (alhoewel die omgewing soms baie gunstig is vir hierdie indringers). Ek kan nie met sekerheid sê hoeveel indringer bome spesifiek daar is in die Wes-Kaap nie, maar ek skat dit moet tussen 100 na 'n 1000+ wees (ja, dit is skokkend - maar mense hou van mooi plante in hulle tuine ensovoorts en dink nie aan wat dit doen aan die natuurlike plantegroei van die gebied nie).
in 'n vloeistof verander
Gevra deur: Botha in Woorde & Woordspeling - 2621 dae gelede
Twee woorde: Wanneer 'n vaste stof na 'n vloeistof verander: "Smelt". Wanneer 'n gas na 'n vloeistof verander: "Kondenseer".
Gevra deur: Somé Ferreira in Plantkunde - 2657 dae gelede
Fotosintese is die proses waartydens outotrofe organismes (organismes wat hulle eie voedsel produseer - plante, alge en sekere tipes plankton) vir hulleself energie produseer. Die proses benodig koolstofdioksied, water en die belangrikste: Sonlig. Die newe-produkte van fotosintese is water (weereens) en SUURSTOF (baie belangrik vir lewe op aarde).
Gevra deur: Awie in Biologie - 2707 dae gelede
Hi daar, ek sien die vraag is lank terug gevra - hoop jy sien die antwoord. Die regte term vir 'bordered pits' in Afrikaans is 'hofstippels'. Mens kry twee hoof tipes kanale wat kommunikasie tussen plantselle moontlik maak: Stippels (hofstippels of gewone stippels in schlerenchiematiese weefsels - meestal tussen vesels en houtvate) en plasmodesmata (dieselfde prinsiep net in parenchiem). *Ek is 'n biologiese wetenskap student by die NWU-Puk.
hoe het uitheemse bome in suid afrika beland
Gevra deur: Ruben in Plantkunde - 2715 dae gelede
Daar is baie maniere hoe uitheemse bome in Suid-Afrika kon beland. Die vernaamste manier is tuinboukunde (veral die Engelse koloniste het gedink inheemse bome is te lelik om in tuine of in strate te groei en het dan 'mooier bome' - soos Jakarandas- ingevoer van elders). Dit het grootliks gebeur uit onkunde - niemand het geweet wat sal gebeur as hulle 'n totaal ander plant in 'n omgewing plant nie (baie mense het daai tyd gedink die wêreld is plat). Daarom het hulle sommer enige iets op die skip laat kom. Bloekombome, Jakarandas, Dennebome, Wilgerbome, Populiere ensovoorts het die land so binnegekom. Dan is daar ook die kans dat sade op skepe beland het en toevallig deur die wind/water/voëls/mense na die Suid-Afrikaanse vasteland versprei het. Mens kan eintlik maar kreatief wees - want al die maniere hoe uitheems bome in die land kon kom, het gebeur op een of ander tydstip van ons geskiedenis. ONKUNDE is egter die hoofrede.
wat is die verskil tussen 'n voedselketting en voedselweb
Gevra deur: Ezri Hugo in Ander - Omgewing - 2739 dae gelede
Beide 'n voedselketting en 'n voedselweb stel presies dieselfde onderwerp voor - die vloei van energie (kos/voedsel) deur die verskillende trofiese vlakke. 'n Voedselketting word aangedui deur figure en pyle en stop gewoonlik iewers. 'n Voedselweb word aangedui deur figure en pyle en vorm 'n siklus (byvoorbeeld: Plante-Herbivore-Karnivore-Ontbinders-Plante).
waar kom meiose voor in die manik lighaam?
Gevra deur: denise in Biologie - 2755 dae gelede
Meiose gebeur in die testis by manlike individue en spermatosoë word in verskillende stadia gevorm vanaf die kiemepiteel weefsel (in die saadbuisies). Dit is 'n aaneenlopende proses (spermatogenese). Van hier af word dit vervoer na die epididimis waar dit gestoor word.